Antiratni protesti u Sarajevu 1992.
Antiratni protesti u Sarajevu 1992. godine su započeti kao reakcija na događaje širom Bosne i Hercegovine i blokadu Sarajeva od strane Jugoslovenske narodne armije. Hiljade ljudi je u martu i aprilu 1992. godine izašlo na ulice Sarajeva kako bi izrazili nezadovoljstvo blokadom Sarajeva, koja je uslijedila odmah poslije referenduma o otjecpljenju Bosne i Hercegovine od Jugoslavije, te proglašenja nezavisnosti BiH 1. marta 1992. Protestanti su htjeli izraziti protivljenje ratu i oružanoj agresiji od strane JNA i paravojnih jedinica Vojske Republike Srpske[nedostaje referenca]. Snajperisti Srpske demokratske stranke (SDS) u hotelu Holiday Inn u srcu Sarajeva otvorili su vatru na masu, ubivši šest osoba, a nekoliko ih ranivši. U protestima su ubijene Suada Dilberović i Olga Sučić na mostu na Vrbanji, koje su učestvovale u antiratnim protestima, te se one smatraju prvim žrtvama rata. Most na kojem su ubijene Sučić i Dilberović kasnije je preimenovan u njihovu čast. Uhapšeno je šest snajperista SDS-a, ali su razmijenjeni kada je SDS zaprijetio da će ubiti komandanta bosanske policijske akademije koji je zarobljen prethodnog dana, nakon što su srpske paravojne formacije preuzele akademiju i uhapsile ga. Nakon Suade Dilberović i Olge Sučić, sistemski je ubijeno na desetine hiljada civila u četverogodišnjem ratu koji je uslijedio. Rat je okončan potpisivanjem Dejtonskog mirovnog sporazuma 1995.